FC พุ่งเฉียดซิลลิ่ง! จับตาแผนเบนเข็มสู่พลังงานทดแทน ดันธุรกิจเทิร์นอะราวด์
FC พุ่งเฉียดซิลลิ่ง! จับตาแผนเบนเข็มสู่พลังงานทดแทน ดันธุรกิจเทิร์นอะราวด์ ล่าสุด ณ เวลา 15.23 น. อยู่ที่ระดับ 0.34 บาท บวก 0.06 บาท หรือ 21.43% สูงสุดที่ระดับ 0.35 บาท ต่ำสุดที่ระดับ 0.28 บาท มูลค่าซื้อขาย 8.47 ล้านบาท
24 ก.ค. 2561

ผู้สื่อข่าวรายงานว่า ราคาหุ้น บริษัท ฟู้ด แคปปิตอล จำกัด (มหาชน) หรือ FC ณ เวลา 15.23 น. อยู่ที่ระดับ 0.34 บาท บวก 0.06 บาท หรือ 21.43% สูงสุดที่ระดับ 0.35 บาท ต่ำสุดที่ระดับ 0.28 บาท มูลค่าซื้อขาย 8.47 ล้านบาท

ทั้งนี้ ปัจจัยที่ส่งผลให้ราคาหุ้น FC ปรับตัวขึ้นแรงในวันนี้ คาดมาจากการรายงานข่าวว่าบริษัทเตรียมผนึกกำลังกับ บริษัท พีอาร์จี ดีเวลลอปเมนท์ จำกัด (PRGD) หรือ “กลุ่มไพร์มโรดกรุ๊ป” เพื่อเบนเข็มธุรกิจไปทางด้านพลังงานทดแทน พร้อมมั่นใจว่าจะส่งผลให้ผลประกอบการของบริษัทสามารถพลิกมีกำไรได้ทันที หลังจากขาดทุนสะสมมาเป็นเวลานานกว่า 5 ปี
โดยปัจจุบัน กลุ่มไพร์มโรดกรุ๊ป เดินเครื่องผลิตไฟฟ้าเชิงพาณิชย์ (COD) จำนวน 132 เมกะวัตต์ (MW) จาก 17 โครงการ และอยู่ระหว่างขอใบอนุญาตซื้อขายไฟ (PPA) อีก 7 โครงการ รวมประมาณ 68 MW พร้อมกันนี้ยังมองหาโอกาสในการเข้าลงทุนในธุรกิจพลังงานทดแทนทั้งในและต่างประเทศอย่างต่อเนื่อง อาทิ ประเทศญี่ปุ่น เพื่อรองรับการเติบโตในอนาคตอย่างยั่งยืน
ตามการรายงานข่าวก่อนหน้านี้ : FC เลื่อนแผนผนึก”ไพร์มโรดกรุ๊ป”ไป Q4/61 เชื่อเบนเข็มสู่ธุรกิจโรงไฟฟ้าหนุนผลงานพลิกมีกำไร 